CELEX: 62019CN0915
Language: fi
Date: 2019-12-12 00:00:00
Title: Asia C-915/19: Ennakkoratkaisupyyntö, jonka Consiglio di Stato (Italia) on esittänyt 12.12.2019 – Eco Fox Srl v. Mythen Spa, konkurssissa, ym.

23.3.2020   
            
            
               FI
            
            
               Euroopan unionin virallinen lehti
            
            
               C 95/15
            
         
      Ennakkoratkaisupyyntö, jonka Consiglio di Stato (Italia) on esittänyt 12.12.2019 – Eco Fox Srl v. Mythen Spa, konkurssissa, ym.
      (Asia C-915/19)
      (2020/C 95/17)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Consiglio di Stato
      
         Pääasian asianosaiset
      
      
         Valittaja: Eco Fox Srl
      
         Vastapuolet: Mythen Spa, konkurssissa, Ministero dell’Economia e delle Finanze, Ministero dell’Ambiente e della Tutela del Territorio e del Mare, Ministero delle Politiche agricole, alimentari e forestali, Ministero dello Sviluppo Economico ja Agenzia delle Dogane e dei Monopoli
      
         Ennakkoratkaisukysymys
      
      Kun huomioon otetaan SEUT 107 ja SEUT 108 artikla, 22.3.1999 annettu neuvoston asetus (EY) N:o 659/1999 (1) myöhempine muutoksineen, 21.4.2004 annettu komission asetus (EY) N:o 794/2004 (2) ja mahdolliset muut asiaa koskevat [Euroopan unionin] oikeuden säännökset, Euroopan unionin tuomioistuinta pyydetään täsmentämään, onko Euroopan komissiolle etukäteen ilmoitettavasta valtiontuesta kyse nyt tarkasteltavassa asiassa valituksenalaisessa ministeriön asetuksen nro 37/2015 kaltaisessa lakia alemmassa säädöksessä, jolla pantiin suoraan täytäntöön Consiglio di Staton tuomiot, joilla osittain kumottiin komissiolle jo aiemmin ilmoitetut aikaisemmat asetukset, puuttumalla taannehtivasti biodieseliä koskevan kevennetyn valmisteveron soveltamisehtoihin niin, että edun jakoperusteita muutettiin takautuvasti sitä hakevien yritysten kesken pidentämättä kuitenkaan verohelpotuksia koskevaa ohjelmaa ajallisesti?
      
         (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999 EYVL 1999, L 83, s. 1).
      
         (2)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta 21.4.2004 annettu komission asetus (EY) N:o 794/2004 (EUVL 2004, L 140, s. 1).